Vabakehakultuur pakub meile eelkõige kehatervishoidlikke hüvesid. Kergem on vältida kümmet haigust, kui ühtainust arstida. Seda põhimõtet tunnevad paljud, kuid kasutamist leiab ta vähestel. Enamjao haiguste tekkimiseks on vaja kaks tingimust: ühest küljest haiguste väline põhjus, näit. kurjade pisilaste näol, ning teisalt nõrk, vastuvõtlik organism. Kuna me pisikute miljarde hävitada ei jaksa, jääb meil ainsa teena oma kehakonstitutsiooni parandamine. Siin tulebki meile loodus  oma lõpmatu jõuallikate varaga appi. Kui kasutame ratsionaalselt biokosmilisi tegureid: päikest, õhku, vett rikkaliku liikumise ja loomuliku toitlusviisi kõrval - siis täidame oma kehaakumulaatorit sellise elujõuga, millest jatkub peaaegu kõikide kultuurhaiguste vältimiseks ja paljude parandamiseks.